Document ID: 32004R0386

Uredba Komisije (ES) št. 386/2004
z dne 1. marca 2004
o spremembi Uredbe Sveta (ES) št. 2201/96 in Uredbe (ES) št. 1535/2003 glede tarifnih oznak kombinirane nomenklature za nekatere proizvode iz predelanega sadja in zelenjave
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], in zlasti člena 2(1) Uredbe,
ob upoštevanju naslednjega:
(1) Člen 1(2) Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [2] določa proizvode, ki jih ureja ta skupna tržna ureditev.
(2) Priloga I k Uredbi (ES) št. 2201/96 določa proizvode iz člena 2 te uredbe.
(3) Člen 2 Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za predelano sadje in zelenjavo [3] določa proizvode iz člena 6a(1) Uredbe (ES) št. 2201/96 in Priloge I k tej uredbi.
(4) Uredba Komisije (ES) št. 1789/2003 z dne 11. septembra 2003 o spremembi Priloge I k Uredbi Sveta (EGS) št. 2658/87 z dne 23. julija 1987 o carinski in statistični nomenklaturi in skupni carinski tarifi [4] predvideva spremembe kombinirane nomenklature za nekatere proizvode iz predelanega sadja in zelenjave.
(5) Člen 1(2) Uredbe (ES) št. 2201/96 in Priloge I k tej uredbi je torej treba spremeniti, prav tako člen 2 Uredbe (ES) št. 1535/2003.
(6) Te spremembe se uporabijo istočasno kot Uredba (ES) št. 1789/2003.
(7) Uredbo (ES) št. 2201/96 in Uredbo (ES) št. 1535/2003 je torej treba spremeniti.
(8) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo -
SPREJELA NASLEDNJO UREDBO:
Člen 1
Uredba (ES) št. 2201/96 se spremeni kakor sledi:
1. V členu 1(2) se točka (b) tabele zamenja kakor sledi:
(a) pod oznako "ex2001", šesta alinea, se oznaka "ex20019096" zamenja z "ex20019099";
(b) pod oznako "ex2007", druga alinea, se oznaka "ex20079990" zamenja z "ex20079957";
(c) pod oznako "ex2008", sedma alinea, se oznaka "ex20089968" zamenja z "ex20089967";
2. Priloga I se spremeni:
(a) oznaki "ex20084091" in "ex20084099" se zamenjata z "ex20084090";
(b) oznaki "ex20087094" in "ex20087099" se zamenjata z "ex20087098".
Člen 2
Člen 2 Uredbe (ES) št. 1535/2003 se spremeni kakor sledi:
1. v točki (1) se izraza "ex20087094" in "ex20087099" zamenjata z "ex20087098".
2. v točki (2) se izraza "ex20084091" in "ex20084099" zamenjata z "ex20084090".
Člen 3
Ta uredba začne veljati na dan objave v Uradnem listu Evropske unije.
Uporabljati se začne 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. marca 2004

Labels: 3
17